b"\n_START_ARTICLE_\nSabart\xc3\xa8s\n_START_SECTION_\nHist\xc3\xb2ria\n_START_PARAGRAPH_\nUn vicus o vicaria de Sabartensis s'esmenta al segle IX com a un lloc de l'Esgl\xc3\xa9sia de la Mare de D\xc3\xa9u de Sabart constru\xc3\xafda a la conflu\xc3\xa8ncia de l'Arieja i Vicdessos, a prop de Tarascon. A la fi de l'Alta Edat Mitjana el Sabart\xc3\xa8s \xc3\xa9s una marca del pagus i del bisbat de Tolosa. Aleshores formava part del comtat de Tolosa (segle X). La gesti\xc3\xb3 de la vall alta de l'Arieja anir\xc3\xa0 a c\xc3\xa0rrec de la fam\xc3\xadlia dels comtes de Carcassona. _NEWLINE_Al segle XI, Roger el Vell \xc3\xa9s senyor de Foix. A la seva mort, els seus b\xc3\xa9ns s\xc3\xb3n compartits i el seu fill petit, Bernat Roger rep el Sabart\xc3\xa9s i la terra de Foix aix\xc3\xad com el comtat de Coserans i el seu bisbat, la meitat del Volvestre, el Daumasan, el Podagu\xc3\xa8s i l'Aganagu\xc3\xa8s (P\xc3\xa0mies, Savardun, Hers). Per la seva banda, les esgl\xc3\xa9sies i monestirs que pertanyien a la fam\xc3\xadlia de Carcassona i que es trobaven en aquests territoris es van donar al seu germ\xc3\xa0, Pere, bisbe de Girona. _NEWLINE_Durant els anys 1050-1120, els comtes de Foix intentaran d'afermar els seus drets sobre el comtat. Aquesta pol\xc3\xadtica els enfrontar\xc3\xa0 amb la noblesa local i els poders ve\xc3\xafns._NEWLINE_Al segle XI, els comtes de Cerdanya tenien drets importants. Aquests drets es perderen el segle XIII._NEWLINE_Des del 2014 d\xc3\xb3na nom tamb\xc3\xa9 a un cant\xc3\xb3."